wannaphong/clean_thaiwikipedia huggingface dataset:
# ออแล็งปิกลียอแน
ออแล็งปิกลียอแน  หรือรู้จักกันในชื่อ โอลิมปิกลียง เป็นสโมสรฟุตบอลอาชีพของเมืองลียง เล่นอยู่ในลีกสูงสุดของฝรั่งเศส ในลีกเอิง จากข้อมูลจากผู้สนับสนุนและนักประวัติศาสตร์กีฬาให้ข้อมูลว่า สโมสรก่อตั้งในปี ค.ศ. 1899 ในชื่อ ลียงออแล็งปิกอูนีแวร์แตร์ แต่ก่อตั้งในระดับประเทศในฐานะสโมสรในปี ค.ศ. 1950 และตอนนี้ลงแข่งขันในลีกเดอ ฟุตบอลลีกระดับสองของฝรั่งเศสตั้งแต่วันที่ 24 มิถุนายน ค.ศ. 2025 การตกชั้นเกิดขึ้นเนื่องจากพวกเขาไม่สามารถชำระหนี้ได้ สโมสรประสบความสำเร็จอย่างมากในศตวรรษที่ 21 สโมสรชนะในการจัดแข่งขันลีกเอิงที่จัดขึ้นครั้งแรก ในปี ค.ศ. 2002 โดยสร้างสถิติเป็นผู้ชนะเลิศ 7 ครั้ง และยังชนะในถ้วยทรอเฟเดช็องปียง 7 ครั้ง ชนะในถ้วยกุปเดอฟร็องส์ 5 ครั้งและชนะในลีกเดอ 3 ครั้ง

ลียงยังได้เข้าร่วมแข่งในยูฟ่าแชมเปียนส์ลีก และในฤดูกาล 2009–10 สามารถเข้าถึงรอบรองชนะเลิศได้เป็นครั้งแรก ต่อมาก็ผ่านเข้ารอบรองชนะเลิศอีกครั้งในฤดูกาล 2019–20 สนามกีฬาเหย้าของสโมสรคือสนามสตาดเดอแฌร์ล็อง (Stade de Gerland) และในปี ค.ศ. 2013 สนามแห่งใหม่พร้อมที่จะเปิด คาดว่าจะใช้ชื่อว่า โอแอลแลนด์ (OL Land)

ประวัติ
ยุคแรก
ออแล็งปิกลียอแน ถูกสร้างขึ้นภายใต้การควบคุมดูแลของ มัลติสปอร์ตส ในชื่อ สโมสรฟุตบอลลียอออแล็งปิกยูนิเวอร์ซิทายริ ในปี ค.ศ. 1986 ภายหลังจากการก่อตั้งสโมสรได้เกิดความขัดแย้งภายในหลายเรื่องของการอยู่ร่วมกันของนักฟุตบอลสมัครเล่นและนักฟุตบอลมืออาชีพในสโมสรแล้วผู้จัดการของสโมสร เฟลลิก โลรูด์ และสตาฟโคชของสโมสรได้คิดสร้างสโมสรของตัวเอง เมื่อวันที่ 3 สิงหาคม ค.ศ. 1950 ในแผนการของโลรูด์ สร้างมาเพื่อการบรรลุผลเมื่อโอลิมปิกลียอแนก่อตั้งขึ้นอย่างเป็นทางการหลังจาก ดร. อัลเบิร์ท และ บุคคลจากเมืองลียง ได้ช่วยกันสนับสนุนเป็นอีกแรง ซึ่งผู้จัดการทีมคนแรกของสโมสรคือ ออสการ์ เฮอิสเซเลอร์ และเมื่อวันที่ 26 สิงหาคม ค.ศ. 1950 สโมสรได้ลงเล่นนัดแรกอย่างเป็นทางการด้วยการเอาชนะแคลิฟอร์เนียปารีส ไป 3-0

คริสต์ทศวรรษ 2000
เป็นช่วงยุครุ่งเรืองของลียงอย่างแท้จริง โดยชนะเลิศลีกเอิงถึง 7 สมัยซ้อนระหว่าง ค.ศ. 2002–2008 ชนะเลิศ ทรอเฟเดช็องปียง ถึง 6 สมัยซ้อนระหว่าง  ค.ศ. 2002–2007 กุปเดอลาลีกใน ค.ศ. 2001 อีก 1 สมัย และ กุปเดอฟร็องส์ใน ค.ศ. 2008 อีก 1 สมัย และสามารถผ่านเข้าสู่รอบลึกของรายการยูฟ่าแชมเปียนส์ลีก

 คริสต์ทศวรรษ 2020 
หนี้สินที่สโมสรเป็นเพิ่มขึ้นประมาณ 50 ล้านยูโรในปี 2024 และในวันที่ 15 พฤศจิกายน 2024 ลียงถูกปรับตกชั้นลงไปเล่นในลีกเดอและถูกแบนห้ามซื้อขายนักเตะหากไม่ชำระหนี้ค้างชำระก่อนจบฤดูกาล 2024–25

 เกียรติประวัติ 

  ระดับประเทศ 

 ลีกเอิง
 ชนะเลิศ (7): 2001–02, 2002–03, 2003–04, 2004–05, 2005–06, 2006–07, 2007–08
 ลีกเดอ
 ชนะเลิศ (3): 1950–51, 1953–54, 1988–89

 กุปเดอฟร็องส์
 ชนะเลิศ (5): 1963–64, 1966–67, 1972–73, 2007–08, 2011–12
 กุปเดอลาลีก
 ชนะเลิศ (1): 2000–01
 ทรอเฟเดช็องปียง
 ชนะเลิศ (8): 1973, 2002, 2003, 2004, 2005, 2006, 2007, 2012

  ระดับทวีปยุโรป 
 ยูฟ่าแชมเปียนส์ลีก
 รอบรองชนะเลิศ (2): 2009–10, 2019–20
 ยูฟ่ายูโรปาลีก
 รอบรองชนะเลิศ (1): 2016–17
 ยูฟ่าคัพวินเนอร์สคัพ
 รอบรองชนะเลิศ (1): 1963–64
 ยูฟ่าอินเตอร์โตโตคัพ
 ชนะเลิศ (1):' 1997

ผู้เล่น
ผู้เล่นชุดปัจจุบันณ วันที่ 31 มกราคม 2025''
# พรรคความเป็นปึกแผ่นแห่งชาติบรูไน
พรรคความเป็นปึกแผ่นแห่งชาติบรูไน  เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไนตั้งแต่ พ.ศ. 2505 พรรคนี้ได้จดทะเบียนเป็นพรรคการเมืองพรรคแรกตั้งแต่บรูไนได้รับเอกราชใน พ.ศ. 2529 แต่ถูกแบนใน พ.ศ. 2531 ใน พ.ศ. 2538 อัลดุล ลาทิฟ จูจู เลาธิการทั่วไปของพรรคได้รับเลือกตั้งให้เป็นหัวหน้าพรรค ต่อมา ใน พ.ศ. 2545 ดร. ฮัจญี โมห์ด บิน ฮัจญี ไซนัล อบีดิน ได้รับเลือกตั้งให้เป็นหัวหน้าพรรค
 
นโยบายของพรรคเน้นที่การสนับสนุนการมีรัฐบาลที่เป็นตัวแทนของประชาชน มีเสรีภาพในการพูด การกระจายรายได้ที่เท่าเทียมและเป็นธรรม ในช่วงต้นปี พ.ศ. 2549 ประธานพรรคประกาศว่านโยบายของพรรคสอดคล้องหลักปรัชญาของบรูไน เกี่ยวกับการปกครองด้วยราชวงศ์ที่เป็นมลายูมุสลิม
หมวดหมู่:ขบวนการทางการเมืองในประเทศบรูไน
# ปริศนาฆาตกรรม โรเบิร์ต เอฟ. เคนเนดี้
ปริศนาฆาตกรรม โรเบิร์ต เอฟ. เคนเนดี  เป็นภาพยนตร์สัญชาติอเมริกัน อำนวยการสร้าง เขียนบทและกำกับ โดย เอมิลิโอ เอสเตเวซ เป็นภาพยนตร์ที่มีเนื้อหาเกี่ยวกับการลอบสังหารโรเบิร์ต เอฟ. เคนเนดี หรือ บ็อบบี เคนเนดี วุฒิสภาสหรัฐที่อยู่ในช่วงรณรงค์หาเสียงเลือกตั้งประธานาธิบดีใน ค.ศ. 1968 โดยมีนักแสดงชื่อดังร่วมแสดงด้วยจำนวนมาก อาทิ แอนโทนี ฮ็อปกินส์, แฮร์รี่ เบลาฟอนเต้, นิก แคนนอน, เดมี มัวร์, เฮเลน ฮันต์, มาร์ติน ชีน, เอมิลิโอ เอสเตเวซ, ชารอน สโตน, แอชตัน คุชเชอร์, เฮเทอร์ แกรห์ม, โจชัว แจ็กสัน, ไชอา เลอบัฟ, วิลเลียม เอช. เมซี, ลินเซย์ โลแฮน, เอไลจาห์ วูด, คริสเตียน สเลเตอร์, ลอว์เรนซ์ ฟิชเบิร์น เป็นต้น

เนื้อหา
Bobby เป็นเรื่องราวของคน 22 คนที่เกี่ยวข้องกับโรงแรมแอมบาสเดอร์ ลอสแอนเจลิส ที่ซึ่งสมาชิกวุฒิสภา โรเบิร์ต เคนเนดี จากพรรคเดโมแครต จะมาปราศรัยในการหาเสียงเลือกตั้งประธานาธิบดีสหรัฐอเมริกา ในคืนวันที่ 5 มิถุนายน ค.ศ. 1968 ซึ่งคู่แข่งคือ สมาชิกวุฒิสภา ยูจีน แมคคาร์ธี เพิ่งจะชนะไปในรัฐมินนิโซตา ซึ่งเป็นรัฐที่แมคคาร์ธีเป็นเจ้าของพื้นที่

คนทั้ง 22 คนผูกพันซึ่งกันและกัน แต่ไม่เกี่ยวข้องกันทั้งหมด แต่ล้วนแต่รอคอยความหวังที่ โรเบิร์ต เคนเนดี จะชนะการเลือกตั้ง แต่หลังจากที่เคนเนดีปราศรัยจบไม่นาน เวลาเลยเที่ยงคืนไปไม่นาน เขาก็ถูกยิงในห้องครัวของโรงแรม ระหว่างสัมผัสมือกับกลุ่มผู้สนับสนุน ท่ามกลางความสับสนอลหม่านของผู้สนับสนุน ขณะที่ถูกนำส่งโรงพยาบาล เคนเนดีก็เสียชีวิต ซึ่งคนทั้ง 22 คนเหล่านั้นบ้างก็ได้รับบาดเจ็บ แต่ไม่มีผู้ใดเสียชีวิต

เบื้องหลัง
Bobby เป็นภาพยนตร์ที่สร้างมาจากเหตุการณ์การลอบสังหารโรเบิร์ต เอฟ. เคนเนดี ในระหว่างรณรงค์หาเสียงเลือกตั้งในปี ค.ศ. 1968 ที่รัฐแคลิฟอร์เนีย ซึ่งกำลังมีคะแนนนิยมเหนือคู่แข่ง ยูจีน แมคคาร์ธี สมาชิกวุฒิสภารัฐมินนิโซตา หลังเที่ยงคืนเล็กน้อย ตรงกับเช้าวันที่ 6 มิถุนายน เคนเนดีก็เสียชีวิต

ภาพยนตร์ไม่มีตัวละครเอก มีเนื้อหาเกี่ยวกับบุคคล 22 คนที่ไม่เกี่ยวข้องกันโดยตรง แต่อยู่ในช่วงเหตุการณ์ทางการเมืองของสหรัฐอเมริกาในช่วงเวลานั้น อาทิ สงครามเวียดนาม การเหยียดสีผิว โดยมีภาพตัดสลับกับวิดีโอและการรายงานข่าวเหตุการณ์จริง และการปราศรัยครั้งสุดท้ายของเคนเนดี
# พายุโซนร้อนกำลังแรงนกเต็น (พ.ศ. 2554)
พายุโซนร้อนกำลังแรงนกเต็น เป็นพายุหมุนเขตร้อนซึ่งสร้างความเสียหายแก่ตอนเหนือของประเทศฟิลิปปินส์ เป็นพายุลูกที่แปดที่ได้รับการตั้งชื่อและพายุหมุนเขตร้อนกำลังแรงลูกที่สี่ในฤดูไต้ฝุ่นแปซิฟิก 2554 นกเตน ตั้งตามชื่อนกชนิดหนึ่งที่พบในประเทศลาว ขึ้นฝั่งแล้ว 3 ครั้งในเอเชียตะวันออกเฉียงใต้ ทำให้มีผู้เสียชีวิตแล้วมากกว่า 55 คน และสร้างความเสียหายคิดเป็นมูลค่ากว่า 99 ล้านดอลล่าร์สหรัฐ

 ประวัติทางอุตุนิยมวิทยา 

วันที่ 22 กรกฎาคม พ.ศ. 2554 บริเวณความกดอากาศต่ำก่อตัวขึ้นทางตะวันออกของฟิลิปปินส์ ระบบค่อย ๆ เคลื่อนตัวมาทางตะวันตกในอีกหลายวันถัดมา และในวันที่ 24 กรกฎาคม ศูนย์ร่วมการเตือนภัยไต้ฝุ่น (JTWC) เริ่มเฝ้าติดตามสังเกตระบบดังกล่าวซึ่งเป็นพายุดีเปรสชัน วันรุ่งขึ้น สำนักงานอุตุนิยมวิทยาญี่ปุ่น (JMA) ยกระดับหย่อมความกดอากาศต่ำดังกล่าวเป็นพายุดีเปรสชัน อีกไม่กี่ชั่วโมงให้หลัง สำนักงานด้านบรรยากาศ ภูมิฟิสิกส์ และดาราศาสตร์ของฟิลิปปินส์ (PAGASA) เริ่มเฝ้าติดตามสังเกตระบบดังกล่าวที่เป็นพายุดีเปรสชัน และตั้งชื่อว่า "Juaning" ระบบดังกล่าวเคลื่อนตัวมาทางตะวันตกอย่างต่อเนื่องและทวีความรุนแรงขึ้นอย่างรวดเร็ว และเมื่อถึงเที่ยงคืนของวันนั้น JMA ได้ยกระดับระบบดังกล่าวเป็น พายุหมุนเขตร้อน และตั้งชื่อว่า นกเตน

วันที่ 27 กรกฎาคม JMA รายงานว่า นกเตนยังคงทวีความรุนแรงขึ้นและยกระดับความรุนแรงอีกครั้งเป็นพายุหมุนเขตร้อนกำลังแรง อีกไม่กี่ชั่วโมงถัดมา JTWC รายงานว่า นกเตนทวีความรุนแรงขึ้นเป็นพายุไต้ฝุ่นระดับ 1 อย่างรวดเร็ว และเริ่มขึ้นฝั่งทางตอนเหนือของฟิลิปปินส์และค่อยอ่อนกำลังลง ในวันเดียวกัน JMA รายงานว่า นกเตนพัดออกจากเกาะลูซอนแต่ยังคงมีความรุนแรงเป็นพายุหมุนเขตร้อนกำลังแรงอยู่ อย่างไรก็ตาม ชั่วข้ามคืน พายุกลับอ่อนกำลังลงอย่างรวดเร็วและ JMA ลดระดับพายุลงเหลือพายุหมุนเขตร้อนกำลังเบาในวันรุ่งขึ้น

วันที่ 29 กรกฎาคม พายุกลับค่อย ๆ ทวีความรุนแรงขึ้นอีกครั้งและมุ่งหน้าเข้าสู่ชายฝั่งทางใต้ของจีน และขึ้นฝั่งที่ฉงไห่ วันเดียวกัน พายุทวีความรุนแรงขึ้นขณะพัดอยู่เหนือพื้นดินและมุ่งหน้าขึ้นเหนือไปยังไหโข่ว เมืองหลวงของมณฑลไหหนาน พายุดังกล่าวอ่อนกำลังลงอย่างรวดเร็ว และเที่ยงคืนวันนั้น JMA ซึ่งออกประกาศเตือนครั้งสุดท้ายเกี่ยวกับระบบ ลดความรุนแรงลงเหลือหย่อมความกดอากาศต่ำ
# เนเก็ด/ไฟต์ทูเกเธอร์/เทมเพสต์
เนเก็ด/ไฟต์ทูเกเธอร์/เทมเพสต์  เป็นซิงเกิลที่ 37 ของนามิเอะ อามุโระ  วางจำหน่ายในรูปแบบซีดี  และซีดี+ดีวีดี  โดยวางจำหน่ายที่ประเทศญี่ปุ่นวันที่ 27 กรกฎาคม พ.ศ. 2554  เป็นระยะเวลา 1 ปีซิงเกิลล่าสุด "Break It / Get Myself Back" และเป็นทริปเปิล เอ ไซด์ซิงเกิลในรอบ 3 ปี นับตั้งแต่ซิงเกิล 60s 70s 80s เมื่อปี พ.ศ 2551

เพลง "NAKED" เป็นเพลงประกอบโฆษณาเครื่องสำอางโคเซ เพลง "Fight Together" เป็นเพลงประกอบภาพยนตร์การ์ตูนเรื่อง วันพีซ และเพลง "Tempest" เพลงประกอบละครเรื่อง "มาซึรุ วีรสตรีคู่บัลลังก์" ท่างช่อง NHK

มิวสิกวิดีโอเพลง "NAKED" แต่งโดย VERBAL จากวง m-flo และมีชินจิ โอซาวะเป็นโปรดิวเซอร์ ส่วนเพลง "Fight Together" และเพลง "Tempest" แต่งโดย Nao'ymt

เพลง "Fight Together" สามารถขึ้นอันดับที่ 1 ในชาร์ตริงโทนของ RIAJ
รายชื่อเพลง
 NAKED 
 Fight Together
 Tempest
 NAKED (Instrumental)
 Fight Together (Instrumental)
 Tempest (Instrumental)
มิวสิกวิดีโอ
 NAKED (Music Video)
 Tempest (Music Video)

 ชาร์ต 
ออริกอนชาร์ต (ในญี่ปุ่น)
วางจำหน่ายชาร์ตอันดับสูงสุดยอดขายสัปดาห์แรกยอดขายรวมอยู่ในชาร์ต27 กรกฎาคม 2011Oricon Daily Singles Chart#219,255 27 กรกฎาคม 2011Oricon Weekly Singles Chart#260,254 101,082 16 สัปดาห์27 กรกฎาคม 2011Oricon Monthly Singles Chart#1160,254 101,082 27 กรกฎาคม 2011Oricon Yearly Singles Chart#74101,082 101,082 

 ข้อมูลเพิ่มเติม
# พรรคพัฒนาแห่งชาติบรูไน
พรรคพัฒนาแห่งชาติบรูไน  เป็นพรรคการเมืองในบรูไน แม้ว่าจะจดทะเบียนเป็นพรรคการเมืองที่ถูกต้องตามกฎหมาย แต่ไม่สามารถเข้าร่วมในการเลือกตั้ง เพราะไม่มีการเลือกตั้งในบรูไน พรรคนี้ก่อตั้งเมื่อ 12 กันยายน พ.ศ. 2548 โดยอดีตเลขาธิการพรรคประชาชนบรูไน ยัสซิน อัฟฟันดี และอากา ฮัจญี มูฮัมหมัด ยาซิน บิน อับดุล ระห์มาน ผู้ร่วมก่อตั้งพรรคBrunei Direct : "On The Approval Of The Formation Of The Parti Pembangunan Bangsa (National Development Party)" . Retrieved 11 June 2006 เป็นพรรคการเมืองที่ถูกต้องตามกฎหมายพรรคที่สามในบรูไน
อ้างอิง

แหล่งข้อมูลอื่น
NDP website
# ภาษาพทคะ
ภาษาพทคะ (Badaga language: ภาษาพทคะ: படக பாக்ஷே ,ภาษาทมิฬ: படுகு மொழி, ภาษากันนาดา: ಬಡಗ ಭಾಷೆ) เป็นภาษากลุ่มดราวิเดียนใต้ (ในภาษากลุ่มทมิฬ-กันนาดา) มีผู้พูดประมาณ 400,000 คนในหุบเขานิลคีรีในอินเดียใต้  ภาษาพทคะมีสระห้าเสียง /i e a o u/ มีความพยายามที่จะเขียนภาษาพทคะด้วยระบบการออกเสียงของภาษาทมิฬ และภาษากันนาดา ซึ่งเป็นภาษาที่ใกล้เคียง รวมทั้งภาษาอังกฤษที่มีการเรียนในโรงเรียนด้วย
อ้างอิง

แหล่งข้อมูลอื่น
Badaga Social Web Site 
Badagas of the Blue Mountains
Badaga at Ethnologue
Online community of Badagas worldwide
# พระอัศวิน
พระอัศวิน  เป็นเทพเจ้าตามคติความเชื่อของศาสนาฮินดู พระอัศวินเป็นเทพเจ้าฝาแฝดที่มีศีรษะเป็นม้า และมีร่างกายเป็นมนุษย์ องค์หนึ่งมีพระนามว่า นาสัตยอัศวิน (ความกรุณา) อีกองค์หนึ่งมีพระนามว่า ทัศรอัศวิน (ความรู้แจ้ง) เทียบได้กับเทพเจ้าตามเทพปกรณัมกรีก เช่น   โฟบอส และ ดีมอส, ฮิปนอส และ ทานาทอส, แคสเตอร์ และ พอลลักซ์ เป็นต้นMallory, J.P; Adams, D.Q. (2006). The Oxford Introduction to Proto-Indo-European and the Proto-Indo-European World. Oxford, England: Oxford University Press. p. 432. ISBN 978-0-19-929668-2.

พระอัศวินเป็นพระโอรสของพระอาทิตย์ กับนางสัญญา นางสัญญาต้องการจะหนีพระอาทิตย์ไปบวชอยู่ในป่า จึงแปลงร่างเป็นม้าเพศเมีย แต่พระอาทิตย์ก็ยังแปลงร่างเป็นม้าเพศผู้ไปอยู่ด้วยจนเกิดเป็นพระอัศวินขึ้นมา

พระอัศวิน เป็นเทพที่ประทานนำทรัพย์ต่าง ๆ มาให้มนุษย์ และยังปกป้องมนุษย์จากภัยอันตรายต่าง ๆ จนถึงโรคภัยไข้เจ็บ เพราะพระอัศวินยังมีหน้าที่เป็นแพทย์สวรรค์ด้วย

พระอัศวิน ยังเป็นเทพแห่งแสงสว่าง ทั้งคู่จะขับรถม้านำหน้าราชรถของพระอาทิตย์มาก่อนเวลารุ่งสาง พระอัศวินได้ถูกกล่าวถึงเป็นอย่างมากในคัมภีร์ฤคเวท ซึ่งในคัมภีร์นั้นมีการกล่าวถึงพระนามของพระอัศวินถึง 400 ครั้ง

ในมหากาพย์รามายณะ ทวิวิท และ แมนทะ ทหารวานร ของพระรามเป็นบุตรของพระอัศวินทั้งคู่

ในมหากาพย์มหาภารตะ นางมาทรี ชายาของท้าวปาณฑุได้ขอโอรสจากเทพเจ้าทั้งหลาย โดยที่พระนางมีลูกกับพระอัศวินสองคน คือ นกุล (เกิดจากพระนาสัตยอัศวิน) และ สหเทพ (เกิดจากพระทัศรอัศวิน)
# อ็อกตาฟว์ มีร์โบ
อ็อกตาฟว์ มีร์โบ  เกิดในปี พ.ศ. ๒๓๙๑  และเสียชีวิตลงในปี พ.ศ. ๒๔๖๐ เขาเป็นนักข่าวและนักเขียนชาวฝรั่งเศสที่มีบทบาทเป็นเหมือนตัวแทนของคนที่มีไหวพริบและสติปัญญา และเขายังเป็นนักเขียนนิยายอีกด้วย เขาเขียนเรื่อง ลาเบฌูล (L'Abbé Jules) ในปี พ.ศ. ๒๔๓๑ เรื่อง ฌาร์แด็งเดซูปลิส (Le Jardin des supplices)  ในปีพ.ศ. ๒๔๔๒ และเขียนเรื่อง เลอฌูร์นาลดูนฟามเดอช็องบร์ (Le Journal d'une femme de chambre) ในปี พ.ศ. ๒๔๔๓ นอกจากนี้อ็อกตาฟว์ยังแต่งนิยายแนวดรามาอีกด้วย เขาประสบความสำเร็จเป็นอย่างมากกับงานเขียนเรื่อง เลซาแฟร์ซงเลซาแฟร์ (Les affaires sont les affaires) ในปี พ.ศ. ๒๔๔๖ และเขายังเป็นนักวิจารย์งานศิลปะด้วยเช่นกัน อ็อกตาฟว์เป็นเพื่อนและเป็นต้นเสียงให้กับนักศิลปะชื่อดังอย่างโกลด มอแน (Claude Monet) และโอกุสต์ รอแด็ง (Auguste Rodin) อ็อกตาฟว์เป็นผู้ที่มีสติปัญญาและมีอิสระทางความคิด เขาสนับสนุนกลุ่มลาแกรฟว์เดเซเล็กเตอร์ (la grève des électeurs) และร่วมเป็นส่วนหนึ่งในการช่วยเหลือคดีของอาลแฟรด แดรฟุส (Alfred Dreyfus)

 รายชื่อผลงานประพันธ์ 
thumb|left|180px
 Le Calvaire (1886).
 L'Abbé Jules (1888).
 Sébastien Roch (1890).
 Dans le ciel (1892-1893).
 Les Mauvais bergers (1897).
left|thumb|180px|โอกุสต์ รอแด็ง, Le Jardin des supplices, 1902
 Le Jardin des supplices (1899].
 Le Journal d'une femme de chambre (1900).
 Les Vingt et un jours d'un neurasthénique (1901).
 Les affaires sont les affaires (1903).
 Farces et moralités (1904).
 La 628-E8 (1907).
 Le Foyer (1908).
 Dingo (1913).
 Lettres de l'Inde (1991).
 L'Affaire Dreyfus (1991).
 Combats esthétiques (1993).
 Combats littéraires (2005).
 Correspondance générale (2003-2006-2009).

 บรรณานุกรม 
thumb|left|180px
 20px Pierre Michel - Jean-François Nivet, Octave Mirbeau, l'imprécateur au cœur fidèle, Séguier, 1990. 
 20px Samuel Lair, Mirbeau et le mythe de la nature, Presses universitaires de Rennes, 2004.
 20px Robert Ziegler, The Nothing Machine : The Fiction of Octave Mirbeau, Rodopi, 2007.
 20px Yannick Lemarié - Pierre Michel, Dictionnaire Octave Mirbeau, L'Age d'Homme, 2011,
 20px Anita Staron, L'Art romanesque d'Octave Mirbeau - Thèmes et techniques, Wydawnictwo Uniwersytetu Lodzkiego, 2014
 20px Cahiers Octave Mirbeau, 1-21, 1994-2014.

 แหล่งข้อมูลอื่น 

  Société Octave Mirbeau.
  ''Dictionnaire Octave Mirbeau.
  Bibliographie d'Octave Mirbeau .
# หลักพื้นฐานที่เถรวาทและมหายานมีร่วมกัน
หลักพื้นฐานที่เถรวาทและมหายานมีร่วมกัน  เป็นคำแถลงว่าด้วยหลักความเชื่อที่มีร่วมกันอันสำคัญยิ่ง ซึ่งมีขึ้นในปี พ.ศ. 2510 ระหว่างการประชุมใหญ่ครั้งแรกของพุทธเถรสมาคมโลก

  ข้อความต้นฉบับ 

{| class="wikitable"
|-
! ข้อความต้นฉบับ (ภาษาอังกฤษ) !! คำแปลภาษาไทย
|-
| 1. The Buddha is our only Master (teacher and guide) || เรามีพระพุทธเจ้าเป็นศาสดา (พระบรมครูและผู้ชี้ทาง) เพียงพระองค์เดียว
|-
| 2. We take refuge in the Buddha, the Dharma and the Saṅgha (the Three Jewels) || เรามีพระพุทธ พระธรรม พระสงฆ์ (รัตนตรัย) เป็นสรณะ
|-
| 3. We do not believe that this world is created and ruled by a God.|| เราไม่เชื่อว่าโลกนี้สร้างขึ้นและปกครองโดยพระเป็นเจ้า
|-
| 4. We consider that the purpose of life is to develop compassion for all living beings without discrimination and to work for their good, happiness, and peace; and to develop wisdom (prajñā) leading to the realization of Ultimate Truth || เราเห็นว่า ชีวิตมีความมุ่งหมายในอันที่จะเพิ่มพูนความกรุณาต่อสรรพสัตว์โดยไม่แบ่งแยก และจะทำงานเพื่อความผาสุกสันติคุณวิบุลราศีแห่งสรรพสัตว์ ทั้งจะพัฒนาปัญญาเพื่อเข้าถึงการหยั่งรู้ในปรมัตถธรรม
|-
| 5. We accept the Four Noble Truths, namely duḥkha, the arising of duḥkha, the cessation of duḥkha, and the path leading to the cessation of duḥkha; and the law of cause and effect (pratītyasamutpāda) || เรายอมรับในอริยสัจ 4 อันได้แก่ ทุกข์, เหตุแห่งทุกข์, การดับทุกข์, และหนทางแห่งการดับทุกข์ กับทั้งกฎว่าด้วยเหตุและผล (ปฏิจจสมุปบาท)
|-
| 6. All conditioned things (saṃskāra) are impermanent (anitya) and duḥkha, and that all conditioned and unconditioned things (dharma) are without self (anātma). || อันว่าสังขารทั้งปวงนั้นไม่เที่ยง (อนิจจตา) และเป็นทุกข์ (ทุกขตา - ไม่อาจคงสภาพเดิมได้) ธรรมทั้งหลายอันเป็นสังขาร (สังขตธรรม) และไม่เป็นสังขาร (อสังขตธรรม) ล้วนไม่ใช่ตัวตน (อนัตตตา)
|-
| 7. We accept the thirty-seven qualities conducive to enlightenment (bodhipakṣadharma) as different aspects of the Path taught by the Buddha leading to Enlightenment. || เรายอมรับว่า คุณสมบัติ 37 ประการอันนำไปสู่การตรัสรู้ (โพธิปักขิยธรรม) นั้น เป็นทัศนคติต่าง ๆ เกี่ยวกับวิถีที่พระพุทธเจ้าได้ตรัสสั่งสอนเพื่อนำพาไปสู่การรู้แจ้ง
|-
| 8. There are three ways of attaining bodhi or Enlightenment: namely as a disciple (śrāvaka), as a pratyekabuddha and as a samyaksambuddha (perfectly and fully enlightened Buddha). We accept it as the highest, noblest, and most heroic to follow the career of a ''Bodhisattva and to become a samyaksambuddha in order to save others. || หนทางเข้าถึงพระโพธิญาณหรือการตรัสรู้นั้น มี 3 ประการ กล่าวคือ การเป็นสาวก (อนุพุทธะ), การเป็นพระปัจเจกพุทธเจ้า และการเป็นพระสัมมาสัมพุทธเจ้า  เรายอมรับว่าการดำเนินตามกิจแห่งพระโพธิสัตว์ และการได้เป็นพระสัมมาสัมพุทธเจ้าเพื่อช่วยเหลือสรรพสัตว์นั้น เป็นวิถีทางสูงสุด มีเกียรติที่สุด และกล้าหาญที่สุด
|-
| 9.  We admit that in different countries there are differences regarding Buddhist beliefs and practices. These external forms and expressions should not be confused with the essential teachings of the Buddha. || เรายอมรับว่าความเชื่อและการปฏิบัติทางพุทธศาสนานั้นย่อมแตกต่างกันไปในประเทศต่าง ๆ ไม่พึงนำเอารูปแบบและการแสดงออกภายนอกเหล่านั้นไปสับสนกับแก่นแท้แห่งคำสอนของพระพุทธเจ้า
|}
# มินามิโซมะ
มินามิโซมะ  เป็นนครในจังหวัดฟูกูชิมะ ประเทศญี่ปุ่น ตั้งอยู่ทางตะวันออกเฉียงเหนือของจังหวัด ติดชายฝั่งมหาสมุทรแปซิฟิก มีขนาดพื้นที่ทั้งสิ้น 398.58 ตารางกิโลเมตร มีจำนวนประชากร ณ วันที่ 1 เมษายน ค.ศ. 2023 ประมาณ 56,778 คน

นครมินามิโซมะได้รับความเสียหายจากเหตุการณ์แผ่นดินไหวและคลื่นสึนามิในโทโฮกุ ค.ศ. 2011 ทำให้มีผู้เสียชีวิตกว่า 400 คน และสูญหายอีก 1,100 คนสำนักข่าวเอพี, "Eerie quiet reigns in evacuation zone", แจแปนไทม์ส, 9 เมษายน พ.ศ. 2554, หน้า. 4.
# สโมสรฟุตบอลอันซานฮาลเลลูยาห์
สโมสรฟุตบอลอันซานฮาลเลลูยาห์  เป็นสโมสรฟุตบอลเกาหลีใต้จากเมืองอันซาน ปัจจุบันแข่งขันอยู่ในลีกแห่งชาติเกาหลี สโมสรก่อตั้งในปี ค.ศ. 1999 ในชื่อสโมสรฟุตบอลฮาลเลลูยาห์ โดยมิสชันนารีคริสเตียน 

 ประวัติ 

ปี 2003 ทีมฮาเลลูย่า ย้ายสนามมาที่เมืองอิคซานและเข้าร่วมรายการโคเรีย เนชันแนล ลีก แต่เข้าเล่นได้ไม่นานนัก ก็ถูกกลุ่มผู้นับถือศาสนาพุทธหัวรุนแรงในท้องถิ่นต่อต้าน เนื่องจากเป็นทีมที่เกี่ยวข้องกับศาสนาคริสต์ ปีต่อมา ทีมฮาเลลูย่าได้ย้ายไปที่เมืองกิมโป้ และเปลี่ยนชื่อเป็น "กิมโป้ ฮาเลลูย่า" และล่าสุดเมื่อปี 2007 ทีมได้ย้ายไปที่เมืองอันซานและเปลี่ยนชื่อใหม่อีกครั้งเป็น"อุนซาน ฮาเลลูย่า"นับตั้งแต่นั้นเป็นต้นมา

 ผู้เล่นชุดปัจจุบัน 
 ผู้เล่นฤดูกาล 2011 

 เกียรติประวัติ 

 การแข่งขันในประเทศ 

 National League
 รองชนะเลิศ (1) : 2006

 National Football Championship
 ชนะเลิศ (1) : 2006
 รองชนะเลิศ (1) : 2002

 การแข่งขันระหว่างประเทศ 
 Queen's Cup
 รองชนะเลิศ (1) 2009

 สถิติ 
ฤดูกาลK-LeagueKorean FA CupLeague Cupผู้ทำประตูสูงสุด  (ประตูในลีก)ผู้จัดการ Stage Teams Position2003First Stage1094322015+5153rdQualifying Round 2None Lee Sung-Gil (7) Lee Young-Moo2004First Stage1092341115–498thQuarterfinalGroup Round Lee Sung-Gil (6) Second Stage109054713–6510th2005First Stage11105231112–1175thRound 1Group Round Lee Sung-Gil (11) Second Stage11104331915+4154th2006First Stage11103341112–1127thRound 1Group Round Lee Sung-Gil (8)   Sung Ho-Sang (8) Na Byung-Soo Second Stage1110721168+8231stPlayoff2201102–21Runner-up2007First Stage1211335915–6129thRound 1Group Round Lee Sung-Gil (5) Second Stage12113441617–1137th2008First Stage14134271821–31410thRound of 16Runner-up Park Han-Woong (6) In Chang-SooSecond Stage14137422215+7253rd2009First Stage14136431914+5226thRound of 32Quarterfinal Jeon Jae-Hee (7)   Kang Tae-Sung (7)  Lee Young-MooSecond Stage13124351110+1158th2010First Stage151431101426–121013thRound of 32Quarterfinal Lee Joo-Sang (10)Second Stage15146082122–11810th

 แหล่งข้อมูลอื่น 
  Ansan Hallelujah FC Official website
# บุญเลิศ ไพรินทร์
บุญเลิศ ไพรินทร์ (เกิด 10 กรกฎาคม พ.ศ. 2484) อดีตสมาชิกสภาผู้แทนราษฎรจังหวัดฉะเชิงเทรา หรือที่เป็นที่รู้จักในนาม "โหร ส.ว."

 ประวัติ 
บุญเลิศ ไพรินทร์ หรือ ดร.บุญเลิศ ไพรินทร์ เกิดเมื่อวันที่ 10 กรกฎาคม พ.ศ. 2484 ที่ตำบลบางกระเจ็ด อำเภอบางคล้า จังหวัดฉะเชิงเทรา เป็นบุตรของนายจ้อย และนางพิศ ไพรินทร์ จบการศึกษาจากโรงเรียนแผนใหม่บางคล้า (ปัจจุบันคือ โรงเรียนเทศบาล 1 วัดแจ้ง), โรงเรียนเบญจมราชรังสฤษฎิ์ จังหวัดฉะเชิงเทรา จากนั้นได้ทุนของจังหวัดศึกษาต่อที่โรงเรียนฝึกหัดครูบ้านสมเด็จเจ้าพระยา จากนั้นได้จบปริญญาตรีที่วิทยาลัยการศึกษาประสานมิตร และมหาวิทยาลัยรามคำแหง และได้ศึกษาต่อระดับปริญญาโท ด้านบริหารทรัพยากรมนุษย์ และปริญญาเอก ด้านพฤติกรรมศาสตร์ ที่มหาวิทยาลัยจอร์เจีย สหรัฐ

 การทำงาน 
บุญเลิศ ไพรินทร์ เคยทำงานเป็นข้าราชการระดับ 10 สำนักงานคณะกรรมการข้าราชการพลเรือน (ก.พ.) รวมทั้งเป็นอาจารย์ประจำมหาวิทยาลัยรังสิต และมหาวิทยาลัยกรุงเทพธนบุรี

เขาได้รับเลือกเป็นสมาชิกวุฒิสภา (ส.ว.) ในการเลือกตั้งเมื่อวันที่ 4 มีนาคม พ.ศ. 2543 ทำให้มีชื่อเสียงเป็นที่รู้จักกันดี โดยมีอีกบทบาทหนึ่ง คือ เป็นนักโหราศาสตร์ที่มักจะทำนายดวงชะตาของบ้านเมืองเสมอ ๆ ด้วย จนได้รับฉายาว่า "โหร ส.ว."โหรสว.ชี้ดวงอภิสิทธิ์รุ่ง-ทักษิณร่วง จากกรุงเทพธุรกิจ

ในการเลือกตั้งทั่วไปในวันที่ 3 กรกฎาคม พ.ศ. 2554 ได้ลงรับสมัครเลือกตั้งในระบบแบ่งเขต สังกัดพรรคพลังประชาธิปัตย์
ในพื้นที่จังหวัดฉะเชิงเทรา ซึ่งประกอบด้วย อำเภอเมือง และอำเภอบางคล้า (เฉพาะบางตำบล) ซึ่งได้รับเลือกตั้งไปด้วยคะแนน 32,647  ชนะคู่แข่งจากพรรคเพื่อไทยซึ่งเป็นเจ้าของพื้นที่เดิม คือ นางสาวฐิติมา ฉายแสง  น้องสาวของนายจาตุรนต์ ฉายแสง  ที่ได้คะแนน 27,679พลิกล็อก!!!! สองพี่น้อง ฐิติมา-วุฒิพงศ์ ฉายแสง ปิ๋ว สอบตก สส.ฉะเชิงเทรา จากโอเคเนชั่น

เขาลงสมัครรับเลือกตั้งในพื้นที่จังหวัดฉะเชิงเทราในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 สังกัดพรรคพลังประชารัฐ แต่ไม่ได้รับเลือกตั้ง

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกีรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๑, ๔ ธันวาคม ๒๕๔๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๕ ตอนที่ ๒๓ ข หน้า ๗, ๒ ธันวาคม ๒๕๔๑
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรพรรดิมาลาและเหรียญจักรมาลา, เล่ม ๑๑๐ ตอนที่ ๓๖ ง ฉบับพิเศษ หน้า ๓, ๒๖ มีนาคม ๒๕๓๖
# วัดเกาะลันตา
วัดเกาะลันตา  ตั้งอยู่บริเวณสีแยกเทศบาลตำบลเกาะลันตาใหญ่ หมู่ที่ 2 ตำบลเกาะลันตาใหญ่   อำเภอเกาะลันตา จังหวัดกระบี่ ห่างจากเทศบาลตำบลเกาะลันตาใหญ่ ประมาณ 200 เมตร วัดเกาะลันตาเป็นวัดเก่าแก่ แห่งแรกเพียงแห่งเดียวของเกาะลันตาที่มีวิสุคามสีมา และลานสำหรับนั่งวิปัสสนาปฏิบัติกรรมฐาน วัดเกาะลันตา ตั้งอยู่เลขที่ 7 หมู่ 2 ตำบลเกาะลันตาใหญ่ อำเภอเกาะลันตา จังหวัดกระบี่ เป็นวัดในสังกัดคณะสงฆ์มหานิกาย ถือเป็นวัดพุทธแห่งเดียวบนเกาะลันตา

วัดนี้เริ่มต้นจากการจัดตั้งสำนักสงฆ์ในปี พ.ศ. 2475 (สมัยรัชกาลที่ 7) โดยมีพระกลัน พินธุกำนันเต็งฮั้ว ตุลารักษ์ ผู้ใหญ่เชวง ตุลารักษ์ นายวิลาส โปตะการักษ์ ศึกษาธิการอำเภอ และประชาชนชาวไทยพุทธและชาวจีนในย่านชุมชนเก่าศรีรายา ร่วมกันสร้างขึ้นเพื่อเป็นสถานที่ประกอบพิธีกรรมทางศาสนาของชาวพุทธ 

หลังจากการก่อสร้างเสร็จสิ้น เจ้าคณะจังหวัดได้ส่งพระภิกษุ 4 รูปมาจำพรรษา ต่อมา นายฮ่องเสี่ย ซึ่งเคยอาศัยอยู่ที่ปีนัง ได้กลับมาบวชที่วัดเกาะลันตา และได้สร้างกุฏิถวายวัด รวมถึงมีบทบาทสำคัญในการทำนุบำรุงวัด ชาวเลและชาวมุสลิมบางส่วนก็มีส่วนร่วมในการก่อสร้างวัดด้วย

วัดเกาะลันตาได้รับพระราชทานวิสุงคามสีมาเมื่อวันที่ 6 พฤศจิกายน พ.ศ. 2550 ปัจจุบันมีการสร้างโบสถ์และศาลาการเปรียญหลังใหม่แทนที่อาคารเก่าที่ชำรุด นอกจากนี้ วัดยังมีลานปริวาสกรรมสำหรับพระภิกษุสงฆ์ใช้ประกอบพิธีปริวาสประจำปี ซึ่งมีพระภิกษุสงฆ์จากทั่วประเทศมาร่วมพิธีจำนวนมาก เจ้าอาวาสรูปปัจจุบันคือ พระอธิการทรงชัย ตปสีโล ซึ่งเป็นลูกหลานชาวจีนสายตระกูลไหวพริบที่อาศัยในย่านชุมชนเก่าศรีรายา 

วัดเกาะลันตาไม่เพียงแต่เป็นศูนย์กลางทางศาสนาของชาวพุทธบนเกาะลันตา แต่ยังเป็นสถานที่ที่สะท้อนถึงความร่วมมือและความสามัคคีระหว่างชุมชนต่าง ๆ บนเกาะ
ก
# Waab Boys
Waab Boys เป็นอัลบั้มที่สองของแร็พเตอร์ แนวเพลงจะแปลกไปจากชุดก่อนเพราะจะเป็นแนว ป็อป-แดนซ์ มากยิ่งขึ้น แต่ในเพลงก็ยังมีท่อน แร็ปหรือร็อค มาผสมอยู่บ้าง และมีการผสมผสานระหว่างความเป็นไทยและดนตรีสากล โดยมี เสือ ธนพล เป็น โปรดิวเซอร์ และมี Pookie ปริศนา พรายแสงมาช่วยเป็น Harmony Vocal ให้ ผลงานในอัลบั้มนี้ทำให้ทั้งคู่เป็นที่รู้จัก และโด่งดังมากยิ่งขึ้น เพลงที่ได้รับความนิยมในอัลบั้มนี้ได้แก่ "อย่าพูดเลย"

 รายชื่อเพลง 
 ลำดับ  รายชื่อเพลง 1  ไม่แคร์ 2  อย่าพูดเลย 3  SIGNAL 4  รู้สึกอย่างไร 5  ปลอบเพื่อน 6  รักกันนี่นา 7  HOLIDAY 8  จำฉันได้ไหม 9  คนน่ารัก 10  ไล่ไม่เลิก 11  BABY 12  อย่าพูดเลย (MIXED VERSION)